text: Política Dimarts, 18 d'agost de 2009 13:23 h
  ICV qualifica l'ajuda de 420 euros de 'discriminatòria'
  Asseguren que discrimina dues terceres parts dels aturats
  El vicepresident d'ICV i senador ecosocialista, Jordi Guillot, ha qualificat aquest dimarts de 'pedaç decebedor' l'ajuda de 420 euros que el Govern espanyol va aprovar en el Consell de ministres extraordinari la setmana passada. 'El decret llei no resol la crítica situació que passen la immensa majoria dels aturats que ja no perceben prestació', ha dit Guillot. En aquest sentit, ha declarat que la nova proposta és parcial i discriminatòria, 'al més pur estil' del president espanyol, José Luís Rodríguez Zapatero, que 'segueix amb la lògica de política de xecs enlloc de consolidar drets'. De la mateixa manera ha lamentat que la data de a partir de la qual es pugui demanar l'ajuda sigui l'1 d'agost, ja que 'moltes persones que s'haurien d'acollir a aquesta ajuda no compleixen el requisit d'haver esgotat la prestació a partir d'aquest mes'. Llegir-ne més
  Política Dimarts, 18 d'agost de 2009 05:00 h
  Huguet dóna per fet que el TC retallarà l'Estatut
  Proposa cinc mesures per impulsar una reforma constitucional
  El conseller d'Innovació, Universitats i Empresa, Josep Huguet, ha donat aquest dilluns per fet que el Tribunal Constitucional emetrà una sentència adversa sobre l'Estatut i ha posat 'sobre la taula' cinc mesures que permetran a Catalunya afrontar-les. Huguet ha explicat que es pot 'reformar' la Constitució, 'legislar al límit' del sostre constitucional i estatutari, negociar 'noves transferències', modificar les lleis orgàniques que envaeixen les competències de la Generalitat i, per últim, assolir una 'concertació bilateral entre la Generalitat i l'Estat espanyol'. Les mesures seran per al conseller la 'prova del cotó definitiva' que podrien segellar definitivament la fi de l'estat d'autonomies. Llegir-ne més
  Duran retreu a Felip Puig que ara no toca parlar de notaris
  Creu que la polèmica només afavoreix el PSC
  El líder d'Unió i secretari general de CiU, Josep Antoni Duran i Lleida, ha manifestat aquest dilluns que la feina de CiU 'no ha de ser parlar de notaris o no notaris, sinó preparar bé les eleccions, no cometre errors i estar atents als problemes de la ciutadana i donar-ne resposta'. Amb aquestes declaracions ha replicat el secretari general adjunt de Convergència Democràtica de Catalunya (CDC), Felip Puig, qui va assegurar el passat dimecres que la declaració davant del notari que el 2006 va signar el president de CiU, Artur Mas, per garantir que no pactaria amb el PP 'segueix vigent'. Llegir-ne més
  Política Dilluns, 17 d'agost de 2009 16:00 h
  Camats avança que Iniciativa no anirà a cap 'manifestació preventiva'
  Comença l'UCE de Prada de Conflent
  En la jornada inaugural de l'Universitat Catalana d'Estiu (UCE), que enguany celebra la seva 41a edició a Prada de Conflent (Catalunya Nord), la portaveu d'ICV-EUiA, Dolors Camats, ha assegurat aquest dilluns que la seva formació política 'no és partidària de fer manifestacions preventives'. Amb aquestes declaracions la diputada s'ha desmarcat de la manifestació que l'associació Òmnium Cultural planeja convocar abans que es doni a conèixer la sentència del Tribunal Constitucional sobre l'Estatut. 'No hi anirem', ha sentenciat l'ecosocialista, que assegura que 'nosaltres considerem constitucional i vàlid en totes les seves potencialitats el text estatutari'. 'També creiem, però', ha afegit a continuació Camats, que 'si aquesta no fos la interpretació del Tribunal Constitucional caldria donar una resposta social i política'. La de Dolors Camats és la primera conferència de l'UCE d'enguany, de la qual el directe!cat és un dels mitjans col·laboradors.
  Política Dilluns, 17 d'agost de 2009 12:16 h
  Puigcercós no descarta un tercer tripartit si el PSC abandona el seguidisme al PSOE
  'Voten coses a Madrid que van contra el seu propi Govern'
  Política Dilluns, 17 d'agost de 2009 12:07 h
  Carod vol la manifestació per l'Estatut abans de la sentència del TC
  Amb representants polítics i institucionals defensant el text aprovat pel poble català
  El vicepresident del Govern, Josep-Lluís Carod-Rovira, ha apostat aquest dilluns per una manifestació a favor de l'Estatut abans de que es doni a conèixer la sentència del Tribunal Constitucional (TC). 'Si això es fes abans, a Madrid segons qui es pensaria dues vegades dir segons què', ha assegurat. En una entrevista a Catalunya Ràdio, Carod-Rovira considera que seria un 'error' fer-la després de la sentència i creu que una bona data seria el pròxim 11 de setembre. 'Preferiria una manifestació en defensa de l'Estatut i del què va dir el poble de Catalunya i si després hi ha un sentència desfavorable a l'Estatut la reacció ha de ser al carrer, institucional, política, civil i nacional', ha declarat. El republicà s'ha mostrat partidari de reeditar el tripartit per tercera vegada, tot reconeixent que li agradaria continuar al Govern la propera legislatura amb el 'màxim de responsabilitats que siguin possibles', tot i que ha admès que la decisió no depèn d'ell.
  Política Dilluns, 17 d'agost de 2009 10:03 h
  Montserrat Nebrera es mostra partidària de la independència
  Assegura que votaria 'sí' en un referèndum d'autodeterminació
  L'advocada i política del PP català Montserrat Nebrera ha assegurat en una entrevista al diari AVUI que, davant d'un hipotètic referèndum d'autodeterminació, ella es posicionaria al costat del sí. 'Evidentment', sentencia, 'qui no està a favor de la llibertat?'. La dirigent popular, que d'uns anys ençà defensa unes tesis ben allunyades dels dictats del carrer Gènova, assegura que el gran problema del PP és tractar tothom igual 'quan és evident i una fortuna que no som iguals'. En l'entrevista, Nebrera també carrega contra el president de la Generalitat, José Montilla, al defensar que 'hi hauria d'haver uns nivells d'alfabetització i de competència per sota dels quals no es pogués presidir la Generalitat ni cap institució pública'.
  Política Dilluns, 17 d'agost de 2009 05:00 h
  Mas crida a la unitat per plantar cara a una sentència adversa del TC
  Torna a demanar independència real del PSC respecte al PSOE
  El president de CiU, Artur Mas, ha reiterat la necessitat que tots els partits polítics catalans estiguin coordinats per defensar l'autogovern i l'Estatut en cas que la sentència del Tribunal Constitucional sigui desfavorable per Catalunya. En aquest sentit, Mas ha demanat al PSC que voti el mateix a Catalunya que a Madrid 'encara que incomodi el PSOE', en referència a una més que possible retallada del text estatutari. El líder de CiU ha fet aquestes declaracions en el marc de les Festes de Gràcia, on també ha recordat que cal una 'reacció serena però contundent' alhora que ha assegurat que l'única forma de superar la crisi econòmica és actuar amb 'lideratge' com han fet França o Alemanya, en lloc d'emprendre accions 'de cara a la galeria' com està fent l'Estat espanyol. Llegir-ne més
  Política Diumenge, 16 d'agost de 2009 06:00 h
  Fins ara, únicament els Minyons de Terrassa ho havien aconseguit
  Els Castellers de Vilafranca han aconseguit aquest dissabte a La Bisbal del Penedès (Baix Penedès) descarregar el primer tres de vuit amb agulla de la temporada. Fins ara, únicament els Minyons de Terrassa havien aconseguit carregar aquest castell. Amb la bona execució d'aquest i del pilar de set, la colla de la camisa verda han tancat la millor jornada castellera de l'any fins la data d'avui. La Joves de Valls ha aconseguit aquest dissabte carregar el tres de vuit amb l'agulla per primera vegada. La jornada d'aquest dissabte Mare de Déu d'agost, marcat per la forta calor i una plaça plena, ha servit també per tornar a veure després de dos anys, la Colla Vella dels Xiquets de Valls. Llegir-ne més
  Avui entra en vigor el pla d'ajudes de 420 euros pels aturats
  El finançament de la prestació s'estima en uns 642 milions d'euros
  El Butlletí Oficial de l'Estat publicava ahir el Decret Llei pel qual es regula el programa temporal de protecció per desocupació i inserció, les ajudes de 420 euros per aturats que va aprovar dijous passat el Govern en Consell de Ministres extraordinari. Les ajudes de 420 euros, que entraran en vigor avui, duraran sis mesos i estaran destinades als aturats que hagin esgotat la protecció i no disposin d'ingressos superiors al 75% de salari mínim (SMI), mesura que beneficiarà a unes 340.000 persones. Com a novetat, l'executiu s'ha compromès a prorrogar el programa per períodes de sis mesos mentre la taxa d'atur superi el 17%. Llegir-ne més
  Política Dissabte, 15 d'agost de 2009 06:00 h
  Picabaralla a CiU: Pelegrí insta Puig a no especular sobre la reacció a la sentència del TC
  Pel dirigent d'UDC, 'manifestacions, proclames, independentisme, barrejar coses és dolent i confon la ciutadania',
  El secretari general d'UDC, Josep Maria Pelegrí, ha instat aquest divendres el secretari general adjunt de CDC, Felip Puig, a no especular sobre la reacció a la sentència del Tribunal Constitucional sobre l'Estatut fins que se'n conegui el contingut. Ho ha dit en declaracions a TV3 després que Puig digués en una entrevista de l'ACN que CiU assistirà a la manifestació que està impulsant Òmnium Cultural en cas de sentència adversa i plantegés la necessitat d'accelerar la Llei de consultes davant la possibilitat de convocar-ne després de la sentència. Pelegrí també ha dit que CiU ha de poder pactar amb tothom després que Puig assegurés que segueix vigent el compromís notarial de no pactar amb el PP. Llegir-ne més
  Demana a CDC que 'recuperi la coherència política
  La presidenta del PPC, Alícia Sánchez-Camacho, ha demanat a instat aquest divendres CiU a deixar de 'marejar el notari'. Aquest dimecres, el secretari general adjunt convergent, Felip Puig, va afirmar que l'acta signada davant notari per garantir que CiU no pactaria amb el PP 'segueix vigent', mentre que aquest divendres el secretari general d'UDC, Josep Maria Pelegrí, creu que la federació ha de ser capaç de pactar amb tothom. 'Veiem diferents actituds entre CDC i Unió', ha dit Sánchez-Camacho, 'esperem que CDC tingui una actitud més moderada i centrada, però la veiem més preocupada per somnis sobiranistes i independentistes'.
  Creuen que servirà per deixar 'ben palesa' la voluntat del poble de Catalunya de 'ser respectat en la seva dignitat nacional'
  La plataforma independentista Sobirania i Justícia (SiJ) impulsada per exdirigents i militants d'UDC encapçalats per l'exconseller Agustí Bassols, s'ha sumat aquest divendres a la crida d'Òmnium Cultural a manifestar-se si el Tribunal Constitucional (TC) retalla l'Estatut. L'entitat ha reclamat que la resposta de la societat civil a la sentència del TC estigui 'amarada de la màxima unitat possible', cosa que també demanen als partits polítics. Volen que esdevingui una mobilització social 'd'ampli espectre' a favor de la 'dignitat de Catalunya' sense que la transversalitat i voluntat unitària de la convocatòria impliqui rebaixar la reivindicació. Llegir-ne més
  Política Divendres, 14 d'agost de 2009 14:00 h
  El brau 'toreja' el ruc a les botigues de records turístics
  Els turistes compren banderes espanyoles, castanyoles i sevillanes pensant-se que són 'productes d'aquí'
  Els turistes que visiten Catalunya, especialment la costa i Barcelona, continuen preferint 'souvenirs' que no són propis del país. Malgrat els esforços del Govern per situar l'artesania local i popular en el punt de mira dels turistes, aquests no els coneixen. 'Jo he comprat unes castanyoles, que és típic d'aquí', explica satisfet un turista italià a Lloret de Mar (Selva). Samarretes, tovalloles o barrets amb les banderes espanyoles s'amunteguen a les botigues de records de la costa. El Barça és segurament l'únic producte autòcton que reconeixen els visitants. A muntanya, en canvi, els records basats en la gastronomia i l'artesania local s'imposen. Llegir-ne més
  El PSC de Ribes no anirà a la festa Major perquè no hi havia el retrat de Montilla en l'aniversari dels gegants
  L'alcalde, Marc Prat (CiU), explica que es tractava d'un acte d'entitat i no pas 'oficial'
  Els regidors del PSC de Ribes de Freser (Ripollès) no assistiran als actes institucionals de la festa major d'aquesta població per mostrar la seva reprovació al fet que en en l'acte de celebració dels 25 anys dels gegants de la població no hi havia la foto del president, José Montilla, a la sala de plens. El regidor del PSC, Francesc Paret, considera aquest fet com un 'lleig' del govern local cap a la figura del propi president i dels regidors del seu mateix partit polític. L'alcalde, Marc Prat (CiU), per la seva part, defensa que la foto no hi fos perquè era un acte d'entitat i no un acte 'oficial'. L'acte el va presidir l'esposa de l'expresident Jordi Pujol, que fa 25 anys va apadrinar els gegants. Llegir-ne més